KTIS โกยรายได้ปี 64/65 โตแกร่ง 33% ทะลุ 1.4 หมื่นลบ. รับปริมาณอ้อย-ราคาน้ำตาลพุ่ง
KTIS โกยรายได้ปี 64/65 (ต.ค. 64-ก.ย. 65) โตแกร่ง 33% ทะลุ 1.4 หมื่นล้าน รับปริมาณอ้อย-ราคาน้ำตาลพุ่ง และไฟฟ้าหนุนเด่น ดันนผลงานทั้งปีขาดทุนลดลงเหลือ 891 ล้าน จากปีก่อน 1.1 พันล้านบาท
KTIS โกยรายได้ปี 64/65 โตแกร่ง 33% ทะลุ 1.4 หมื่นลบ. รับปริมาณอ้อย-ราคาน้ำตาลพุ่ง-ไฟฟ้าหนุนเด่น ดันผลงานทั้งปีขาดทุนลดลง
29 พ.ย. 2565

บริษัท เกษตรไทย อินเตอร์เนชั่นแนล ชูการ์ คอร์ปอเรชั่น จำกัด (มหาชน) หรือ KTIS รายงานผลประกอบการปี 64/65 (ต.ค.64-ก.ย.65) (รวมบริษัทย่อย) สิ้นสุดวันที่ 30 ก.ย.65 ดังนี้

โดยผลการดำเนินงานพลิกขาดทุนลดลง 22% จาปีก่อน เนื่องจากบริษัทฯมีรายได้รวมในปี 65 จำนวน 13,886.2 ล้านบาท เพิ่มขึ้นร้อยละ 33.4 จากปี 64 โดยส่วนใหญ่มาจากรายได้จากการขายและบริการในปี 65 จำนวน 13,561.9 ล้านบาท เพิ่มขึ้นร้อยละ 32.4 จากปีก่อน
เนื่องจากปริมาณอ้อยในฤดูการผลิต 64/65 เพิ่มขึ้น ส่งผลให้ปริมาณวัตถุดิบสำหรับทั้งธุรกิจน้ำตาลทราย และธุรกิจอุตสาหกรรมต่อเนื่องเพิ่มขึ้น อาทิ รายได้สายธุรกิจน้ำตาลทรายเพิ่มขึ้นร้อยละ 47.8 จากทั้งปริมาณการขายน้ำตาลทรายและกากน้ำตาลรวมเพิ่มขึ้น และราคาขายน้ำตาลทรายและกากน้ำตาลรวมเฉลี่ยสูงขึ้น
นอกจากนี้รายได้จากธุรกิจเอทานอลเพิ่มขึ้นร้อยละ 3.4 จากราคาขายเอทานอลต่อลิตรสูงขึ้น และรายได้จากการขายไฟฟ้าเพิ่มขึ้นร้อยละ 16.8 จากทั้งปริมาณการขายไฟฟ้าเพิ่มขึ้น และราคาขายต่อหน่วยก็เพิ่มขึ้น